JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Iisrael nõuab araabiamaadelt ja Iraanilt kompensatsiooni
Trumpi rahuplaan on külmutatud
Ka Honduras tahab saatkonna Jeruusalemma kolida
Araabiamaade ja Iisraeli vahel areneb haruldane finantstüli.
Pärast 1,5 aastat kestnud täpseid uurimisi otsustas Iisrael
esitada seitsmele araabiariigile ja Iraanile kompensatsiooninõuded.
Need on seotud 70 aasta taguste sündmuste
ja Iisraeli riigi loomisega 1948. a.
Toona ajasid pea kõik araabiamaad ja Iraan oma riikidest välja kõik
seal juba sajandeid elanud juudid.
Nende omandid ja varandus konfiskeeriti
ning nad tohtisid kaasa võtta vaid paari kohvri jagu asju.
Kokku ajasid araabiamaad neil aastail oma territooriumidelt välja
ca 850 000 juuti, kellest enamik kolis Iisraeli.
Nende varandus jäi aga ilma mingi kompensatsioonita
araabiamaade valdusse.
Erinevate rahvusvaheliste raamatupidamisfirmade arvutuste järgi
ulatub nende varanduse väärtus ca 250 miljardi dollarini
ja selle summa tahab Iisrael erinevatelt maadelt sisse nõuda.
Kõnealused riigid on Tuneesia, Liibüa, Maroko, Iraak, Süüria, Egiptus,
Jeemen ja Iraan, mis pole küll araabiariik, kuigi on islamimaa.
Ka Mahmoud Abbasi juhitud palestiinlased
esitasid sellise tagasiulatuva kompensatsiooninõude Iisraelile.
Nende argumendid põhinevad
nn Palestiina põgenikest maha jäetud varandusele,
ms jäi sõdade ajal Iisraeli riigi poolele.
Palestiina omavalitsuse (PO) nõuded
puudutavad ca 500 000 põgeniku varandust,
mis olevat nende väitel Iisraeli riigi valduses.
Varanduse summaks teatasid nad 100 miljardit dollarit,
kuid kuidas seda arvutati, kompensatsiooninõudest ei selgunud.
Sama nõue hõlmab ka
kõigi UNRWAs registreeritud palestiinlastest põgenike
vaba naasmisõigust aladele, kust nende esivanemad kunagi lahkusid.
Seda ka tänapäeva Iisraeli riigis.
USA presidendi kauaoodatud plaan Iisraeli-palestiinlaste rahu suhtes
on esialgu külmutatud.
Ilmselt oodatakse paremat aega selle esitamiseks.
Nädala eest Iisraelis käinud Trumpi riikliku julgeoleku nõuniku
John Boltoni sõnul ootab president enne rahuplaani esitamist ära
Iisraeli parlamendivalimiste tulemuse.
Bolton edastas Netanyahule Trumpi ettepaneku,
mille järgi Netanyahu peaks ehitama oma valimisplatvormi
Trumpi nn sajandi diili nimelise rahuplaani ümber.
Täpsemalt Bolton teemat avalikkuses ei kommenteerinud.
Pressikonverentsil tõi Bolton president Trumpilt ka tervitused,
kus kinnitas, et USA toetab täielikult Iisraeli õigust oma riiki kaitsta.
"Ühelgi riigil, olgu nad sellest regioonist või mitte,
ei tohi olla vähimatki kahtlust, et Ameerika toetab Iisraeli täielikult,
kui too oma piire kaitseb," ütles Bolton.
Ta rääkis Netanyahuga ka USA vägede Süüriast väljaviimisest
ja kinnitas, et see toimub alles siis, kui ISIS on täielikult võidetud
ja on ka tagatud kurdide positsioon.
Vastuseks täpsustas Netanyahu Golani kõrgustike tähtsust Iisraelile
ühe olulise julgeolekulise seigana.
USAs on juba korduvalt kõlanud mõte Golani tunnustamisest Iisraeli osana.
Gazat valitsev Hamas alustas taas õhupallide saatmist Iisraeli.
Asi pole tavalistes õhupallikobarates,
vaid nood heeliumiga täidetud pallid kanavad mitmeid kilosid lõhkeainet.
Viimased on täidetud naelte, mutrite ja väikeste raudkildudega,
et võimalikult palju kahju teha.
Vastuseks provokatsioonile ründasid Iisraeli Õhujõud helikopteritega
kaht Hamasi baasi Gazas ja hävitasid need täielikult.
Hetkel ka kaitseministrirollis Netanyahu teatas,
et karistatakse iga juudiriigivastast rünnakut.
Peaminister Netanyahu käis nädala eest Brasiilias,
kus osales uue presidendi Jair Bolsonaro
ametisseastumise tseremoonial.
Brasiilia suhted nii Iisraeli kui USAga on korras
ja presdient Bolsonaro on lubanud saatkonna Jeruusalemma kolida,
nii pea, kui see praktiliselt võimalik on.
Bolsonaro sõnul
on mõned araabiamaad küll kritiseerinud saatkonna kolimist,
kuid pole katkestanud
või ähvardanud katkestada suhteid Brasiiliaga.
Erandiks on vaid Iraan, kes on teinud karmi kriitikat,
kuid Brasiilia ei pööra sellele erilist tähelepanu,
sest Iraani majandus on hetkel ülihalvas seisus.
Pidustuste ajal kohtus Netanyahu ka Juan Orlando Hernandesi,
väikese Ladina-Ameerika riigi Hondurase presidendiga.
Selgus, et Honduraski kaalub tõsiselt
saatkonna kolimist Jeruusalemma,
naaberriik Guatemala eeskujul.
Netanyahu sõnul avaks Iisrael vastukäiguks saatkonna Hondurases,
riigi pealinnas Tegucigalpas.
Iraani ülim usujuht Ali Khamenei kutsus möödunud nädalal kolm korda
Hamasi ja Islamidžihaadi otsustajaid Teherani
Iisraeli-palestiinlaste asju arutama.
Üks teema puudutas Iisraeli suurimat linna Tel Aviv-Jaffat.
Ajatolla sõnul on Iraani ja islami siht,
et ka Tel Avivi tänavail lehviksid ühel päeval Palestiina lipud.
Tema sõnul olevat Iisraeli armee hetkel jõuetu
ja islami vastupanurinne olevat üha tugevam.
Kuigi Palestiina armee on seni nõrgem olnud,
kasvab selle jõud peagi ja vallutab ka Tel Avivi püha linna.
Nii lisas šiiitliku islamimaailma juht lisaks Jeruusalemmale
ka Tel Avivi islamile pühitsetud linnade ritta,
mida see pole senise ajaloo vältel kunagi olnud.
Tel Aviv loodi 110 aasta eest aprillis
Jaffast põhjas asunud liivaluidetele
ja enne seda pole seal olnud mingit islami- ega muud linna.
93-aastasena suri üks Iisraeli kaasaegse ajaloo legende,
mitmekordne minister, suursaadik ja Likudi partei rajaja Moshe Arens.
Moshe Arens sündis Kaunases, Leedus 1925. a,
kust pere kolis Riiga, Lätti ja sealt edasi USAsse,
vahetult enne 2. Maailmasõja algust.
Äsjarajatud Iisraeli kolis Arensi pere 1949. a.
Moshe Arens osales poliitikas mitmetel ministripostidel
ja oli praeguse valitsuspartei Likudi loomise juures.
Ta oli ka praeguse peaministri Benjamin Netanyahu poliitiline mentor.
Sellised olid tänased uudised.
Osale kindlasti palverindel Iisraeli ja Jeruusalemma eest.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee